Ir-Regolament (KEE) Nru 897/75 tal-Kunsill
tat-18 ta' Marzu 1975
li jikkonkludi l-Protokoll Supplimentari tal-Ftehim bejn il-Komunità Ekonomika Ewropea u r-Repubblika ta' l-Islanda
IL-KUNSILL TAL-KOMUNITAJIET EWROPEJ,
Wara li kkonsidra t-Trattat li jistabbilixxi l-Komunità Ekonomika Ewropea, u partikolarment l-Artikolu 113 tiegħu;
Wara li kkonsidra r-rakkomandazzjoni tal-Kummissjoni;
Billi, minħabba li n-Norveġja ma sseħbitx mal-Komunitajiet Ewropej, il-Protokoll Supplimentaru tal-Ftehim bejn il-Komunità Ekonomika Ewropea u r-Repubblika ta' l-Islanda għandu jiġi konkluż,
ADOTTA DAN IR-REGOLAMENT:
Artikolu 1
Il-Protokoll Supplimentari tal-Ftehim bejn il-Komunità Ekonomika Ewropea u r-Repubblika ta' l-Islanda qiegħed hawnhekk jiġi konkluż f'isem il-Komunità.
It-test tal-Protokoll jinsab hawnhekk anness.
Artikolu 2
Il-President tal-Kunsill qiegħed hawnhekk jiġi awtorizzat li jinnomina l-persuna mogħtija s-setgħa li tiffirma l-Protokoll imsemmi fl-Artikolu 1 u li jikkonferixxi fuqha l-poteri neċessarji li jorbtu lill-Komunità [1].
Artikolu 3
Dan ir-Regolament għandu jibda jseħħ fl-1 ta' Mejju 1975.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fit-18 ta' Marzu 1975.